5. pielikums

Finanšu un kapitāla tirgus komisijas

2018. gada 26. septembra normatīvajiem noteikumiem Nr. 155

**Informācija, kas iekļaujama komercdarbības plānā**

|  |  |  |
| --- | --- | --- |
| Nr. | Komercdarbības plānā iekļaujamā informācija | Informācijas atrašanās vieta komercdarbības plānā |
| 1. | Darbības stratēģija, mārketinga plāns, kas ietver analīzi par komercsabiedrības konkurētspēju attiecīgajā tirgus segmentā un aprakstu par iesnieguma iesniedzēja pakalpojumu izmantotājiem (klientiem), mārketinga materiāliem un izplatīšanas kanāliem. |  |
| 2. | Auditēti\* gada pārskati par pēdējiem trim gadiem, ja tie ir pieejami, vai finanšu stāvokļa kopsavilkums, ja gada pārskats nav sagatavots. |  |
| 3. | Provizorisks budžeta aprēķins par pirmajiem trīs finanšu gadiem, kas liecina, ka iesnieguma iesniedzējs spēj lietot piemērotas un samērīgas sistēmas, resursus un procedūras, lai stabili darbotos; šādā aprēķinā iekļauj:   1. peļņas vai zaudējumu aprēķina un bilances prognozi, tostarp darbības attīstības scenārijus (standarta, optimistisks un pesimistisks scenārijs), to pamatpieņēmumus, tādus kā darījumu skaits un apjoms, klientu skaits, cenu politika, darījuma vidējā summa, paredzamais rentabilitātes sliekšņa palielinājums; 2. ienākumu un izdevumu, finanšu parādu un pamatlīdzekļu galveno pozīciju skaidrojumu; 3. prognozēto ienākumu/izdevumu naudas plūsmu ar detalizētu pozīciju atšifrējumu nākamajiem trim finanšu gadiem. |  |
| 4. | Informācija par pašu kapitālu, tostarp sākotnējā kapitāla summa un tā sastāva detalizēts iedalījums atbilstoši Maksājumu pakalpojumu un elektroniskās naudas likuma 1. panta 39. punktā noteiktajam.\*\* |  |
| 5. | Informācija par minimālajām pašu kapitāla prasībām un to aprēķinu saskaņā ar Maksājumu pakalpojumu un elektroniskās naudas likuma 35. pantu, iekļaujot prognozēto pašu kapitāla iedalījumu par nākamajiem trim gadiem.\* |  |

*\* Ja saskaņā ar normatīvajiem aktiem gada pārskati nav jāauditē, iesniedz neauditētus pārskatus.*

*\*\* Nav jāsniedz, ja iesnieguma iesniedzējs plāno sniegt tikai maksājuma ierosināšanas pakalpojumu vai plāno saņemt tikai reģistrētas iestādes atļauju.*